
1. [bookmark: _Toc441479250]מבוא
בחודש אפריל 2015 פרסם אגף שוק ההון, ביטוח וחסכון, הנחיה למילוי שאלון רוחבי בנושא ניהול סיכונים[footnoteRef:1] (להלן – "השאלון") לגופים המוסדיים תחת פיקוחו – חברות ביטוח וחברות המנהלות קופות גמל וקרנות פנסיה.  [1:  ההנחיה - http://mof.gov.il/hon/information-entities/documents/shelonsikonim_hanchaia.pdf. 
השאלון - http://www.mof.gov.il/xslx/shelonsikonim.xlsx.] 

מטרת השאלון היא לקבל תמונת מצב לגבי תשתית ניהול הסיכונים בגופים מוסדיים בראייה השוואתית, להוות בסיס להערכת ניהול הסיכונים בגופים המוסדיים במסגרת תהליך ההערכה הפיקוחי (RBS), לזהות ולהציף יישומים ראויים ובלתי ראויים, לעודד גופים מוסדיים לבצע הערכה עצמית של תשתית ניהול הסיכונים ואת הדירקטוריונים וועדות השקעה לבצע תהליך הערכה עצמית של אפקטיביות פעילותם ביחס לניהול סיכונים.


2. [bookmark: _Toc441479251]רקע
ניהול סיכונים והגופים המוסדיים
בעשור האחרון, בעקבות שינויים מבניים שחלו בשוק ההון בישראל, רפורמות בתחומי הביטוח והפנסיה, וצמיחתם של שווקים פיננסים בארץ ובעולם, חלה עליה חדה בהיקפן הכספי ובמורכבותן של הפעילויות בהן עוסקים גופים מוסדיים. לנוכח מגמה זאת, נדרשה תשתית ניהול סיכונים סדורה וחוצת ארגון, שתתמוך ביציבותו של גוף מוסדי והשאת טובת לקוחותיו.

במהלך התקופה, פורסמו הוראות רגולציה הנוגעות למערכי ניהול סיכונים בגופים המוסדיים המבוססות על סטנדרטים בינלאומיים מקובלים, שעודכנו בהתאם להתפתחויות בתחום זה. תחילה נקבעה בשנת 2005 בחוק הפיקוח על שירותים פיננסיים (ביטוח), התשמ"א-1981 (להלן – "חוק הפיקוח על הביטוח") חובה למנות מנהל סיכונים לכל גוף מוסדי ונקבעו תפקידיו העיקריים - לייעץ לדירקטוריון גוף מוסדי ולמנכ"ל באשר לסיכונים העומדים בפני גוף מוסדי ולקוחותיו. לאחר מכן, בשנת 2006, הונחה התשתית הרגולטורית לניהול סיכונים בחברות ביטוח וקרנות פנסיה, עם פרסום חוזר ביטוח 2006-1-14 בדבר "תפקידי אקטואר ממונה ומנהל סיכונים של מבטח, ומארג היחסים שלהם עם בעלי תפקידים אחרים" (להלן – "חוזר ניהול סיכונים ביטוח"). 
בשנת 2009 נקבעו הוראות בנושא זה גם לחברות המנהלות קופות גמל, עם פרסום חוזר גמל 2009-2-3 בדבר "מערך ניהול ובקרת סיכונים בחברות מנהלות של קופות גמל". על בסיס שני חוזרים אלה, נקבעו בשנת 2014 בפרק 10, בחלק 1 של שער 5 לחוזר המאוחד[footnoteRef:2] (להלן – "פרק ניהול סיכונים בחוזר המאוחד"), הוראות עדכניות לעניין ניהול סיכונים החלות על כל סוגי הגופים המוסדיים.         [2:  הוראות פרק 10, חלק 1, שער 5 לחוזר המאוחד - http://mof.gov.il/hon/Information-entities/Documents/codex5.1.10.pdf] 


תכליתן של הוראות אלו, היא לוודא את קיומם של נדבכים הכרחיים לצורך ניהול סיכונים אפקטיבי בגוף מוסדי, ביניהם – תרבות ניהול סיכונים הטבועה בגוף המוסדי על כל מערכיו השונים; יחידת ניהול סיכונים עצמאית ובלתי תלויה שלרשותה עומדים משאבים מספקים למילוי תפקידיה ובראשה מנהל סיכונים מקצועי, מנוסה, בעל מעמד מרכזי בגוף המוסדי ומעורב בתהליכי קבלת ההחלטות; תהליכי ניהול סיכונים המוטמעים בפעילויות העסקיות; אמצעי פיקוח ובקרה נאותים; והחשוב מכל, תמיכה ומעורבות של דירקטוריון והנהלה המבינים לעומק את הסיכונים הגלומים בפעילות העסקית.

3. [bookmark: _Toc441479252]השאלון
לשאלון ארבעה חלקים:
1. חלק ראשון – שאלון כללי 
הערכה כללית של מערכי ניהול הסיכונים בגופים מוסדיים. 
בחלק זה נכללו שאלות כלליות שרובן בעלות אופי אובייקטיבי עובדתי. השאלות הופנו לגורמים הרלוונטיים בגוף המוסדי (כגון מנהל הסיכונים, המנכ"ל, הדירקטוריון). השאלות נוגעות לניהול הסיכונים בגוף המוסדי על היבטיו השונים, לרבות תרבות ניהול הסיכונים, מבנה אירגוני, כוח אדם, כלי מדידה וכימות, מערכות מחשוב, ועוד.    
2. חלק שני – שאלון למנהל הסיכונים
זיהוי הסיכונים המהותיים ובחינת אופן ניהולם מנקודת המבט של מנהל הסיכונים בגוף המוסדי.
בחלק זה נכללו שאלות שרובן בעלות אופי סובייקטיבי. השאלות בחלק זה הופנו למנהל הסיכונים. מנהל הסיכונים התבקש להעריך את הסיכונים הגלומים בפעילותו של הגוף המוסדי ואת אופן ניהולם, לרבות לגבי כספי החוסכים באמצעותו. 
3. חלק שלישי – שאלון ניהול סיכוני ציות  
הערכה כללית לגבי מערך ניהול סיכוני ציות.
בחלק זה נכללו שאלות המתייחסות לאופן ניהול סיכוני הציות בגוף המוסדי. השאלות הופנו לממונה הציות והאכיפה הפנימית.  
4. חלק רביעי – שאלון הערכה עצמית לדירקטוריון וועדות ההשקעה 
ביצוע תהליך הערכה עצמית של הדירקטוריונים וועדות ההשקעה של גופים מוסדיים ביחס לאפקטיביות פעילותם בתחום ניהול סיכונים.  
בחלק זה נכללו שאלות שרובן בעלות אופי סובייקטיבי. השאלות הופנו לדירקטוריון וועדות ההשקעה, באמצעות יו"ר הדירקטוריון ויו"ר ועדת השקעות, לפי העניין. הדירקטוריון וועדות ההשקעה, כל אחד בנפרד, התבקשו להעריך את אפקטיביות פעילותם, בהתאם לרלוונטיות - רמת ידע המצרפית בתחום ניהול הסיכונים, מעורבותם ותפקודם בקביעת מדיניות ניהול הסיכונים ותקרות החשיפה של הגוף המוסדי וכספי החוסכים באמצעותו, אמצעי הפיקוח והבקרה בהם הם עושים שימוש בתחום זה, ועוד.  

בכל חלק של השאלון נכללו מספר רב של שאלות משני סוגים – שאלות רב-ברירה, בהן ניתן לבחור את התשובה המתאימה לגוף המוסדי מתוך רשימה של תשובות נתונות; שאלות פתוחות, עליהן על הגורם הרלוונטי בגוף המוסדי היה להשיב בתמציתיות.
בתשובות תיאר כל גוף מוסדי את המצב הקיים נכון למועד פרסום ההנחיה. 



4. [bookmark: _Toc441479253]מטרת המסמך
מטרת מסמך זה היא להציג את ממצאי השאלון. הנתונים הגולמיים שדווחו על ידי הגופים מוסדיים אוחדו ועובדו על ידי מחלקת ניהול סיכונים. הנתונים המעובדים מוצגים באופן מצרפי. בהתאם, גופים מוסדיים סווגו לקבוצות ייחוס על פי היקפי הנכסים המנוהלים על ידם, כמתואר בפרק הראשון. 
ממצאי השאלון יפורסמו בשני פרקים נפרדים לחברות ביטוח ולחברות מנהלות, ובמספר שלבים. בכל שלב יפורסמו ממצאים של חלק מסוים באחד הפרקים. 
השלב ראשון, משקף את ממצאי החלק הראשון בשאלון לגבי מי שמכהנים כמנהלי סיכונים בחברות הביטוח, מעמדו ומעורבותו של מנהל הסיכונים ומשאבי יחידת ניהול הסיכונים.
יובהר כי הממצאים המובאים במסמך זה אינם באים חלף ביקורות פרטניות שיערכו בגופים מוסדיים בנוגע למערך ניהול סיכונים.  



5. [bookmark: _Toc441479254]ניהול סיכונים בחברות ביטוח[footnoteRef:3] [3:  חברות ביטוח – לרבות גופים מוסדיים הכלולים בקבוצה שבשליטת חברת ביטוח להן מערך ניהול סיכונים משותף.] 

הממצאים בפרק זה מתייחסים ל- 12 חברות ביטוח[footnoteRef:4] שסווגו לשלוש קבוצות ייחוס על פי סך הנכסים המנוהלים על ידן ועל ידי חברות מנהלות בשליטתן (נוסטרו, משתתף גמל ופנסיה): [4:  למעט אלטשולר שחם ופסגות ביטוח - שייכללו בפרק המציג את הממצאים לגבי חברות מנהלות, ולמעט בסס"ח, אליהו וחברות ממשלתיות.] 

· קבוצת החברות ה-"גדולות": מגדל, כלל, הראל, מנורה, הפניקס; 
· קבוצת החברות ה-"בינוניות": איילון, הכשרה, ביטוח ישיר, AIG;
· קבוצת החברות ה-"קטנות": ביטוח חקלאי, שירביט, שלמה.

[bookmark: _Toc441479255]מנהל הסיכונים - רקע
יחידות ניהול סיכונים הוקמו לראשונה בחברות ביטוח מסוימות כבר בתחילת שנות האלפיים, עוד טרם רגולציה מחייבת, וזאת בהמשך למגמת ההתפתחות של תחום ניהול הסיכונים בגופים פיננסים בעולם בעשור האחרון של המאה הקודמת. בעקבות עיגון החובה למנות מנהל סיכונים בחקיקה ופרסום חוזר ניהול סיכונים ביטוח, מונו מנהלי סיכונים והוקמו יחידות ניהול סיכונים גם בחברות בהן הפונקציה לא הייתה קיימת עד לאותו מועד. 
מפאת חשיבותו ומרכזיותו של מנהל הסיכונים בחברת ביטוח, מינוי מנהל הסיכונים מאושר על ידי הדירקטוריון. בנוסף, מנהלי סיכונים, כנושאי משרה מרכזיים, מאושרים על ידי הממונה על שוק ההון בדרך של אי התנגדות[footnoteRef:5]. קרי, טרם מינויים של מנהלי הסיכונים, הממונה בוחן את כשירותם ומהימנותם ובמידת הצורך אף קובע תנאים למינוי.   [5:  בהתאם לסעיף 41י.(ה) לחוק הפיקוח על הביטוח. ] 

"מנהל הסיכונים יהיה בעל מומחיות או ניסיון מוכחים בתחום ניהול או בקרת סיכונים פיננסיים או ביטוחיים, או שיהיה בעל כשירות לשמש כאקטואר בחברת ביטוח"[footnoteRef:6] [6:  סעיף קטן 2.1.5 לפרק ניהול סיכונים בחוזר המאוחד.] 

מנהל הסיכונים בחברת ביטוח הינו הגורם המקצועי שתפקידו לייעץ ולסייע לדירקטוריון ולהנהלה בגיבוש מדיניות ניהול סיכונים אפקטיבית, בהכרת פרופיל הסיכונים להם חשופים חברת הביטוח ולקוחותיה, בהבנת ההשפעה של החלטות שונות ותרחישים שונים על פרופיל הסיכונים, ואת ההשלכות של התממשות סיכונים על יציבותה של החברה ועל לקוחותיה. בנוסף, מנהל סיכונים אחראי להובלה ולהטמעה של תהליכי ניהול סיכונים בחברה, לגיבוש תשתית תומכת לניהול סיכונים, ובכלל זה כלים ואמות מידה לזיהוי, הערכה וכימות של סיכונים ובחינת התאמת בקרות, אמצעים ומשאבים הקיימים בחברה.
בכדי למלא כראוי תפקידים אלה, על מנהל הסיכונים להיות בעל רקע תיאורטי ומעשי רחב והבנה בתחומי הפעילות של הגוף המוסדי בו הוא מכהן, לרבות תחומי פעילות עסקיים.  



השכלה והסמכה
בתרשימים 1 עד 3 מוצגים התארים האקדמאים וההסמכות המקצועיות של מנהלי הסיכונים בחברות הביטוח. כולם הם בעלי תואר ראשון. התחום השכיח הינו כלכלה, לרוב בצירוף מנהל עסקים בהתמחות במימון. שני מנהלי סיכונים הינם רואי חשבון בהשכלתם, ושניים בעלי תארים בתחומי הסטטיסטיקה והמתמטיקה. 

תרשים  1- מספר מנהלי הסיכונים בעלי תואר ראשון בחלוקה לפי תחומי התמחות 



מחצית ממנהלי הסיכונים הם בעלי תואר שני, כולם בתחום מנהל עסקים, במגוון התמחויות. יצוין כי בחברות הביטוח לא מכהן אף מנהל סיכונים בעל תואר שלישי. 
תרשים  2- מספר מנהלי הסיכונים בעלי תואר שני בחלוקה לפי תחומי התמחות


לשני מנהלי סיכונים בלבד הסמכה של מנהלי סיכונים פיננסיםFRM  (Financial Risk Manager). ממצא זה אינו מפתיע, מאחר ותחום ניהול הסיכונים חדש יחסית בארץ, ומגוון אפשרויות ההכשרה לקבלת הסמכה התרחב רק בשנים האחרונות. כמו כן, אמנם הסמכה כמנהל סיכונים פיננסים מספקת ידע תיאורטי נרחב, אך כזה שידוע ברובו לבעלי השכלה אקדמית בתחום המימון ולבעלי ניסיון רב בתחום הפיננסי. 
יצוין כי רבים ממנהלי הסיכונים עברו טרם מינוים ובמהלך תקופת כהונתם קורסים והכשרות פנימיות רבות בנושאים מגוונים הנוגעים לתפקידם. 
תרשים  3- מספר מנהלי הסיכונים בעלי הסמכות ורשיונות לפי הסמכה


ניסיון מנהל הסיכונים
בתרשימים 4 ו-5 מתוארים מספר שנות הניסיון המקצועי של מנהלי הסיכונים בחברות ביטוח בתחום ניהול הסיכונים ובתחום העסקי (תחום עסקי – שאינו במערכי הבקרה והפיקוח), ומשך תקופת כהונתם כמנהלי סיכונים.  
רק כ-40% ממנהלי הסיכונים בחברות הביטוח הם בעלי ניסיון של יותר מ- 7 שנים בתחום ניהול הסיכונים, ואצל שליש מהם מספר שנות הניסיון בתחום נמוך משלוש שנים. כמו כן, שני שליש ממנהלי הסיכונים חדשים בתפקידם בחברת הביטוח בה הם מכהנים. 

תרשים 4 - התפלגות מנהלי הסיכונים לפי שנות ניסיון וכהונה


יחד עם זאת, ממוצע שנות הניסיון של מנהלי הסיכונים בתחום ניהול הסיכונים גבוה למדי - בקבוצות הגדולות 10 שנים, בקבוצת הבינוניות 7 שנים, ובקבוצת הקטנות 6 שנים.
היותם של רוב מנהלי הסיכונים בחברות הביטוח חדשים בתפקידם (עד שלוש שנים), וניסיונם המועט יחסית של חלקם בתחום ניהול הסיכונים, נובעים בעיקר מתחלופה גבוהה של מנהלי סיכונים בחברות הביטוח בשנים האחרונות. נוסף לכך, משום שתחום התמחות זה הינו צעיר יחסית בארץ, ישנו קושי בגיוס מנהלי סיכונים בעלי ניסיון עשיר במוסדות פיננסים, בדגש על חברות ביטוח ובנקים. על כן חברות הביטוח מעדיפות במקרים רבים למנות לתפקיד עובד מתוך החברה, המכיר את פעילויותיה השונות, אך חסר ניסיון ספציפי בתחום ניהול הסיכונים. 






תרשים  5- ממוצע שנות הניסיון של מנהל הסיכונים לפי קבוצות ייחוס 

הניסיון הממוצע בתחום העסקי בקבוצת הגדולות הינו 5 שנים, כאשר בשתי חברות מקבוצה זו למנהל הסיכונים אין ניסיון בתחום העסקי כלל. בקבוצת הבינוניות, ממוצע הניסיון בתחום העסקי הינו גבוה יחסית, והוא נובע משלוש חברות בקבוצה זו בהן מכהנים מנהלי סיכונים בעלי ניסיון רב בקווי העסקים.
לניסיון מנהל הסיכונים בתחום העסקי תרומה רבה בהבנה מעמיקה של פעילות חברת הביטוח לרבות תהליכים עסקיים ותפעוליים, מערכות מידע, ממשקים וכיוצ"ב. הבנה זו עשויה לסייע לו רבות בביצוע תפקידיו.
עמדה לגבי יישום ראוי -  1
אנו מצפים כי מנהל סיכונים יהיה בעל השכלה רלבנטית רחבה, ניסיון רב בתחום ניהול הסיכונים ואף  ניסיון בתחומי הפעילות העסקיים של חברת הביטוח. מנהל סיכונים יידרש לעבור הכשרות מקיפות וליווי רציף של מומחים, בתחומים בהם ניסיונו אינו מספק.   


[bookmark: _Toc441479256]מעמד מנהל הסיכונים ומעורבותו בחברה
"מנהל הסיכונים של גוף מוסדי יהיה חבר הנהלה. הוא יהיה מעורב בתהליכי קבלת החלטות עסקיות משמעותיות בגוף המוסדי ותהא לו גישה ישירה למנהלו הכללי של הגוף המוסדי וליושב ראש הדירקטוריון"[footnoteRef:7] [7:  סעיף 2.1.4 לפרק ניהול סיכונים בחוזר המאוחד] 


למעמדו של מנהל הסיכונים בחברת ביטוח ולמעורבותו בתהליכי קבלת ההחלטות ישנה חשיבות רבה לגבי יכולתו לבצע את תפקידיו באופן נאות. בהתאם, נקבעו ברגולציה הוראות שמטרתן לחזק את מעמדו בחברה. כך נקבע כי מנהל הסיכונים יהיה חבר הנהלה, תהא לו גישה ישירה למנכ"ל וליו"ר הדירקטוריון, וכן הוסדרו זכותו לקבלת מידע ונוכחותו בישיבות דירקטוריון וועדות השקעה ואשראי. 

כפיפות מנהל הסיכונים
על אף שהוראות הרגולציה החלות על חברות ביטוח אינן מחייבות את כפיפותו הישירה של מנהל הסיכונים למנכ"ל, בחברות בינוניות וקטנות, כל מנהלי הסיכונים כפופים ישירות למנכ"ל החברה. לעומת זאת בחברות הגדולות, למעט אחת, מנהלי הסיכונים אינם כפופים ישירות למנכ"ל אלא לגורם אחר, בדרך כלל המשנה למנכ"ל. 
תרשים  6 - מספר מנהלי הסיכונים הכפופים למנכ"ל לפי קבוצת ייחוס


יש לזכור כי בהיררכיה הארגונית בחברות הגדולות יש יותר קומות ביחס לחברות הבינוניות והקטנות, ולכן טבעי כי מנהל הסיכונים באחרונות יהיה קרוב יותר למנכ"ל ואין בכך להעיד בהכרח כי מעמדו גבוה יותר בחברות אלה לעומת החברות הגדולות. עם זאת, בנסיבות בהן מנהל הסיכונים אינו כפוף ישירות למנכ"ל, ייתכן כי רמת המעורבות שלו בתהליכי קבלת ההחלטות ומידת הנגישות שלו למנכ"ל פחותה, ומעמדו ביחס לאותם מנהלי הקווים העסקיים הכפופים למנכ"ל ישירות, נמוך יותר.     
עמדה לגבי יישום ראוי  2 - 
אנו מצפים כי מנהל הסיכונים יהיה כפוף ישירות למנכ"ל החברה. כפיפות ישירה של מנהל הסיכונים למנכ"ל עשויה לתרום לנגישות של מנהל הסיכונים למנכ"ל, ליכולתו להציף נושאים הנוגעים לחשיפות לסיכונים, ולמעורבותו בתהליכי קבלת ההחלטות עסקיות משמעותיות בחברה. במקרים בהם מנהל הסיכונים אינו כפוף ישירות למנכ"ל, יש להבטיח נגישותו הישירה למנכ"ל וכי לכל הפחות יהיה במעמד דומה למנהלי הקווים העסקים בהיבט זה.



תחומי האחריות של מנהל הסיכונים 

על יחידת ניהול הסיכונים בחברת ביטוח להיות נפרדת מקווי העסקים שאת פעילותם השוטפת היא בודקת. (דהיינו, מנהל הסיכונים אינו יכול להיות אחראי על יחידות עסקיות החושפות את חברת הביטוח או לקוחותיה לסיכון, או על תפקידי מטה ובקרה אחרים העלולים לפגוע בתפקידו).

אי לכך, ניתן למנות את מנהל הסיכונים כאחראי גם על תחומים נוספים ב-"קו ההגנה השני", המשיקים לפעילות הליבה של תחום ניהול סיכונים בחברת ביטוח – ניהול הסיכונים הפיננסים והביטוחים. להיותו של מנהל הסיכונים אחראי על תחומים נוספים יתרונות רבים, ביניהם - חיזוק מעמדו והגברת מעורבותו בחברה, קבלת תמונה רחבה מקיפה ומדויקת יותר אודות פרופיל הסיכונים של החברה ושל לקוחותיה, וכן הכרות מעמיקה עם מערכי החברה והתהליכים המבוצעים בה. מנגד, ייתכן כי אחריות מנהל סיכונים על תחומים רבים תפגע בזמינותו לניהול ליבת הפעילות של היחידה, ורמת מקצועיותו והתמחותו בכל אחד מהתחומים לא תהיה מספקת. על כן, בעת הרחבת תחומי האחריות של מנהל הסיכונים, יש להקפיד כי יוקצו לו משאבים מספקים לביצוע נאות של תפקידיו השונים. 

תרשים  7- מספר מנהלי הסיכונים האחראים על כל תחום


במצב העניינים כיום, כל מנהלי הסיכונים בחברות הגדולות אחראים בנוסף לניהול הסיכונים הפיננסים והביטוחים גם על הסיכונים התפעוליים. בשלוש חברות מתוך הקבוצה מנהל הסיכונים אחראי גם על סיכוני מעילות והונאות, בשתי חברות על סיכוני ציות, בחברה אחת על SOX ובאחרת על המשכיות עסקית. 
בשתי חברות בקבוצת החברות הבינוניות מנהל הסיכונים אחראי גם על הסיכונים התפעוליים. בחברה אחת הוא אחראי גם על SOX ואבטחת מידע, ובאחרת על המשכיות עסקית. 
בכל חברות קבוצת הקטנות מנהל הסיכונים אחראי גם על הסיכונים התפעוליים, ובשתיים מהן גם על סיכוני מעילות והונאות.

עמדה לגבי יישום ראוי -   3
אנו מצפים כי חברת ביטוח תבחן בראייה כוללת את מיקומם של תחומי קו ההגנה השני המשיקים לתחום ניהול הסיכונים במבנה הארגוני של החברה. ככל שתחומי האחריות של מנהל הסיכונים רחבים יותר, יש להקפיד כי יוקצו לו משאבים מספקים לביצוע נאות של תפקידיו השונים.    




מעורבות מנהל הסיכונים בתהליכים בחברה
כדי שמנהל הסיכונים יהיה גורם מעורב ומשפיע, עליו להיות חלק אינטגרלי מתהליכים עסקיים משמעותיים בחברה, ואף להובילם במקרים בהם התהליכים נוגעים בליבת הפעילות של תחום ניהול סיכונים. 
בשאלון הופיעו מספר שאלות לגבי תהליכים מרכזיים המעידים על רמת המעורבות הכוללת של מנהל הסיכונים בתהליכים משמעותיים בחברה. 
תרשים  8- מעורבות מנהל הסיכונים בתהליכים בחברה

ישנה שונות רבה בין החברות ברמת המעורבות של מנהל הסיכונים בתהליכים שנבחנו. לדוגמא, בקביעת תקרות החשיפה, אחד התהליכים המשמעותיים ביותר לשמירה על יציבותה של חברת הביטוח ועל כספי החוסכים באמצעותה, נמצא כי כמחצית ממנהלי הסיכונים מובילים את התהליך. לגבי היתר, אמנם הם מעורבים בתהליך, אך אינם מובילים אותו. כמו כן, נמצא כי בכל החברות מנהל הסיכונים מעורב בתהליך גיבוש תכניות העבודה של היחידות העסקיות.  

לעומת זאת, בתהליכים מרכזיים אחרים בחברת הביטוח ישנה שונות גבוהה יותר ברמת המעורבות של מנהלי הסיכונים. בקביעת תכניות ניהול ההון, ישנם שני מנהלי סיכונים שמובילים את התהליך, שמונה מעורבים ברמה כזאת או אחרת, ואילו שניים שאינם מעורבים כלל בתהליך. בתכנון המדיניות והאסטרטגיה, עשרה מנהלי סיכונים מעורבים בתהליך זה ברמה מסוימת, ושניים אינם מעורבים בו כלל. כמו כן, נמצא שרק מחצית ממנהלי הסיכונים מעורבים בתהליך קביעת ה-MPL. 
 
נציין כי כאשר מנהל הסיכונים אינו מוגדר כמוביל תהליך אלא כמעורב – ישנה שונות בתפישת החברות לגבי מידת המעורבות. ישנם מקרים בהם אף שמנהל הסיכונים לא הוגדר כמוביל, הוא גורם דומיננטי מאד בתהליך וזאת בשל הרמה המקצועית הגבוהה וניסיונו הרב של מנהל הסיכונים ביחס לפונקציות אחרות בחברה. לעומת זאת ישנם מקרים בהם אף שמנהל הסיכונים הוגדר "מעורב" בתהליך, מעורבות זו מינימאלית. 


עמדה לגבי יישום ראוי -  4
אנו מצפים כי הדירקטוריון וההנהלה יבטיחו את מעורבותו של מנהל הסיכונים בתהליכים מרכזיים בחברה. במסגרת מדיניות ניהול הסיכונים יוגדרו רמת מעורבותו ותפקידיו של מנהל הסיכונים בכל אחד מהתהליכים המרכזיים בחברה, לרבות לגבי התהליכים המנויים לעיל.   


השתתפות מנהל הסיכונים בישיבות
הוראות הרגולציה מסדירות את השתתפותו של מנהל הסיכונים בישיבות דירקטוריון, ובישיבות ועדות השקעה ואשראי. ההוראות מחייבות את מנהל הסיכונים, או נציגו, להיות נוכח בכל ישיבות האורגנים כאמור העוסקות בדוחות ניהול סיכונים, ומאפשרות לו להיות נוכח בישיבות אחרות לפי שיקול דעתו[footnoteRef:8].    [8:  סעיפים 3.1.2 ו-3.1.3 בפרק ניהול סיכונים בחוזר המאוחד.] 


נוכחות בישיבות דירקטוריון ובישיבות ועדות ההשקעה והאשראי חיונית לקבלת תמונה עדכנית לגבי מצבה של החברה ושל כספי לקוחותיה, חשיפה להחלטות שנתקבלו, הנימוקים להן ומגוון הדעות שהובעו בישיבה, וליכולתו לאתגר את מנהלי הקווים העסקיים ולהשפיע על החלטות, בפרט בכל הנוגע לעסקאות משמעותיות. 
לוח 1 - השתתפות מנהל הסיכונים בישיבות דירקטוריון, ועדות השקעה ואשראי
	קבוצת ייחוס
	נתון
	דירקטוריון
	ועדת השקעות נוסטרו
	ועדת השקעות עמיתים[footnoteRef:9]  [9:  בחברות שלא פעילות בתחומי הגמל, פנסיה וביטוח חיים תלוי תשואה, לא קיימת ועדת השקעות עמיתים.] 

	ועדת אשראי[footnoteRef:10]  [10:  בחברות שאינן נותנות אשראי מעבר לסף הקבוע בהוראות הרגולציה, לא קיימת ועדת אשראי.] 


	גדולות
	גבוה
	75%
	100%
	100%
	100%

	
	ממוצע
	60%
	90%
	55%
	90%

	
	נמוך
	50%
	75%
	25%
	75%

	בינוניות
	גבוה
	100%
	100%
	100%
	100%

	
	ממוצע
	75%
	88%
	58%
	75%

	
	נמוך
	50%
	50%
	25%
	50%

	קטנות
	גבוה
	75%
	100%
	אין וועדה
	אין וועדה

	
	ממוצע
	58%
	83%
	אין וועדה
	אין וועדה

	
	נמוך
	50%
	75%
	אין וועדה
	אין וועדה

	כל החברות
	גבוה
	100%
	100%
	100%
	100%

	
	ממוצע
	65%
	88%
	56%
	86%

	
	נמוך
	50%
	50%
	25%
	50%



















בלוח 1 מוצג שיעור ההשתתפות של מנהל הסיכונים בישיבות הדירקטוריון ובישיבות ועדות ההשקעה  שאינן תלויות תשואה ("ועדת השקעות נוסטרו") וועדות ההשקעה תלויות תשואה ("ועדת השקעות עמיתים") לפי קבוצות ייחוס. הנתונים – גבוה, ממוצע ונמוך, מתייחסים בלוח זה לגבי כל עמודה בנפרד. 
ממוצע הנוכחות בישיבות הדירקטוריון בכל החברות עומד על 65%. הממוצע אינו שונה באופן משמעותי בין קבוצות הייחוס, אך ישנה שונות גבוהה בין החברות, כאשר בחברות מסוימות מנהל הסיכונים נוכח בכל ישיבות הדירקטוריון ואילו באחרות רק במחצית מהישיבות. 
ועדת השקעות נוסטרו עוסקת בניהול כספי חברת הביטוח והתאמת הנכסים בהם היא משקיעה למאפייני התחייבויותיה. בשל אופיים של תפקידי הוועדה, בדרך כלל מנהל הסיכונים הינו אחד החברים המרכזיים בה, ועל כן שיעור הנוכחות הממוצע הגבוה יחסית של מנהל הסיכונים בישיבות הועדה. 
לעומת זאת, ישנה שונות גבוהה בין החברות בנוכחות של מנהל הסיכונים בישיבות ועדות השקעה עמיתים. ממוצע הנוכחות בכל החברות הוא כ-56% בלבד, ויש חברות בהן מנהל הסיכונים נוכח רק ברבע מישיבות אותן ועדות. 
עמדה לגבי יישום ראוי -  5
אנו מצפים כי מנהל הסיכונים, או מי מטעמו, יהיה נוכח ברובן המוחלט של הישיבות שכל אחד מהאורגנים הבאים מקיימים בשנה: 1. דירקטוריון; 2. ועדת השקעות נוסטרו; 3. ועדת השקעות עמיתים (גמל, פנסיה, תלויות תשואה); 4. ועדת אשראי.   


מעורבות מנהל הסיכונים בעסקאות משמעותיות
בחודש דצמבר 2013 פורסמה עמדת ממונה שעניינה התנהלות גוף מוסדי בעת התקשרות בעסקה משמעותית[footnoteRef:11]. בעמדה מפורטות ציפיות הממונה לגבי הפעולות להן נדרש גוף מוסדי בעת התקשרות בעסקה שהוגדרה כעסקה משמעותית. בין היתר, נקבע כי מנהל סיכונים יתייחס לתכנית העסקית, לסיכונים הגלומים בעסקה, לאמצעים לניהולם ולהפחתתם, ולתרחישים המתייחסים לשינויים בגורמי סיכון עיקריים.  [11: לעמדה:http://mof.gov.il/hon/documents/%D7%94%D7%A1%D7%93%D7%A8%D7%94-%D7%95%D7%97%D7%A7%D7%99%D7%A7%D7%94/mosdiym/memos/2013-58698.pdf] 

לוח 2 –  עסקאות משמעותיות
	קבוצת ייחוס
	נתון
	שיעור העסקאות המשמעותיות בהן מנהל הסיכונים גיבש חוות דעת מסך העסקאות
	מספר העסקאות המשמעותיות בשנתיים האחרונות

	גדולות
	גבוה
	100%
	24

	
	ממוצע
	71%
	12

	
	נמוך
	29%
	7

	בינוניות
	גבוה
	71%
	7

	
	ממוצע
	30%
	4

	
	נמוך
	0%
	0

	קטנות
	גבוה
	100%
	6

	
	ממוצע
	67%
	2.3

	
	נמוך
	0%
	0

	כל החברות
	גבוה
	100%
	24

	
	ממוצע
	56%
	7

	
	נמוך
	0%
	0



בשאלון נתבקשו חברות הביטוח לציין את מספר העסקאות שעמדו ברף שהוגדר ל"עסקה משמעותית" בשנתיים האחרונות, ואת מספר העסקאות המשמעותיות בהן מנהל הסיכונים מסר והציג את חוות דעתו באשר לעסקה בפני ההנהלה וגורמים רלוונטיים נוספים. נציין כי עמדת הממונה נכנסה לתוקפה לאחר תחילת תקופת המדידה, כך שלפני דצמבר 2013, לא הייתה הנחיה מפורשת של הממונה להגדיר "עסקה משמעותית" ולבצע את התהליכים בעמדה בחצי השנה הראשונה של תקופת המדידה (אך הייתה הוראה לעניין כניסה לתחום פעילות חדש). 

בלוח 2 מוצג שיעור העסקאות המשמעותיות בהן מנהל הסיכונים גיבש חוות דעת מסך העסקאות שהוגדרו בחברות הביטוח כ-"משמעותיות". הנתונים "גבוה" ו-"נמוך" מתייחסים בלוח זו לחברות בהן נצפה השיעור הגבוה ביותר והשיעור הנמוך ביותר בכל קבוצת ייחוס. מספר העסקאות המשמעותיות, מתייחס למספר העסקאות באותן חברות בהן שיעור העסקאות היה "גבוה" או "נמוך".  

ישנה שונות גבוהה במספר העסקאות שהוגדרו כעסקאות משמעותיות גם בחברות בהן היקף הפעילות דומה. בחברות בהן מספר העסקאות המשמעותיות נמוך על אף היקף פעילותן הגבוה, יתכן שהרף שנקבע להגדרת עסקה כמשמעותית הינו גבוה מדי, ולכן מנהל הסיכונים גם אינו מעורב בתהליך. 
בחלק מחברות הביטוח מנהלי סיכונים לא נתנו חוות דעת ביותר מ- 50% מהעסקאות, למרות שהן הוגדרו כמשמעותיות, דבר העשוי להעיד על רמת מעורבות נמוכה של מנהל סיכונים בחברה, ולעיתים אף על רמת בקיאות נמוכה יחסית של מנהל הסיכונים ועובדיו בתחומים מסוימים. 
נוסף לכך, נמצא כי ישנן חברות בהן עדיין לא קיימים נהלים ברורים הנוגעים להתנהלות החברה בעת התקשרות בעסקה משמעותית, אף שהרגולציה מתייחסת לסוגיה זו. 

עמדה לגבי יישום ראוי -  6
אנו מצפים כי מנהל הסיכונים יתייחס בכתב לכל העסקאות המשמעותיות בחברת הביטוח וימסור את התייחסותו לגורמים המעורבים באישור העסקה. כמו כן, בעת הגדרת עסקה משמעותית, יש לוודא כי ההגדרה אינה ריקה מתוכן, קרי, ההגדרה מתאימה להיקף הפעילות של חברת הביטוח ולאופיין של העסקאות המבוצעות על ידה. 



[bookmark: _Toc441479257]משאבי יחידת ניהול הסיכונים 
"ליחידת ניהול סיכונים של גוף מוסדי, יהיו משאבים מתאימים ומספיקים לבצע את תפקידיה ולממש את סמכויותיה, בכלל זה משאבי כוח אדם ומשאבים מיכוניים"[footnoteRef:12] [12:  סעיף 3.1.4 בפרק ניהול סיכונים בחוזר המאוחד] 


לחברות הביטוח מגוון רחב של תחומי פעילות מורכבים, עתירי כוח אדם, מערכות מחשוב, תהליכים ומודלים, ובהיקפים כספיים גדולים. מאפייני הפעילויות חושפים את החברות לסיכונים רבים ומגוונים, שהתממשותם ייתכן ותסב נזק רב לחברות הביטוח וללקוחותיהן. לפיכך, בכדי לקיים יחידת ניהול סיכונים אפקטיבית בחברות מסוג זה, שמהותן לקיחת סיכונים וניהולם, יש להקצות ליחידה משאבים הולמים לשם ביצוע תפקידיה, ובכלל זה משאבים כספיים, כוח אדם ומערכות מיכון.

תקציב ייעודי ליחידת ניהול הסיכונים
תקציב יחידת ניהול הסיכונים משמש ברובו לקבלת ייעוץ מקצועי חיצוני, סקרי סיכונים, רכישה ותחזוקה של מערכות מיכון, ולקיום הדרכות והכשרות - לעובדי חברת הביטוח בתחום ניהול הסיכונים ולעובדי היחידה במגוון תחומים. נדגיש כי התקציב המוצג להלן אינו כולל את הוצאות שכר העובדים ביחידה, וכמו כן, בחברות מסוימות ישנם משאבים בשימוש יחידות ניהול הסיכונים שאינם ממומנים מהתקציב הייעודי של היחידה. 
תרשים  9- ממוצע התקציב הייעודי[footnoteRef:13] של יחידת ניהול סיכונים במיליוני ש"ח (בסוגריים – ממוצע מספר תחומי אחריות) [13:  ללא הוצאות שכר.] 


ככלל, תקציבי יחידות ניהול הסיכונים בחברות הביטוח נמוכים למדי. יתרה מזאת, בחברות מסוימות אין הלימה בין היקף התקציב המוקצה ליחידה לבין תחומי אחריותה ומאפייני החברה (היקף כספים מנוהלים, מספר עובדים, תחומי פעילות ומורכבותם וכדומה). 

בחברות הגדולות, ממוצע התקציב הייעודי המוקצה ליחידה הוא כ-1.9 מיליון ש"ח, כאשר ישנן שתי חברות בהן תקציב היחידה גבוה מהממוצע, ושלוש חברות בהן תקציב היחידה נמוך מהממוצע. בחברות הגדולות מנהל הסיכונים אחראי בדרך כלל על מספר תחומים גבוה יותר ביחס לשאר החברות. 
בחברות הבינוניות, ממוצע התקציב הייעודי המוקצה ליחידה הוא כ-300 אלף ש"ח, כאשר ישנן שלוש חברות בקבוצה זו בהן התקציב הייעודי גבוה מהממוצע, וחברה אחת בה אין ליחידה תקציב ייעודי כלל.   בחברות הקטנות ממוצע התקציב הייעודי ליחידה הוא כ-40 אלף ₪ בלבד, נמוך משמעותית ביחס לממוצע התקציב בקבוצות האחרות. בחברה אחת בקבוצה זאת אין ליחידה תקציב ייעודי כלל. 


כוח האדם ביחידת ניהול הסיכונים
כוח אדם מקצועי ומיומן הוא המשאב המרכזי העומד לרשותו של מנהל הסיכונים. על חברת ביטוח לוודא כי ניסיונם והכשרתם של עובדי היחידה עולה בקנה אחד עם מאפייני החברה ועם הסיכונים הגלומים בפעילותה. יש לציין כי ההשוואה בין החברות אינה שלמה, מאחר שנלקחו בחשבון אך ורק עובדים הכפופים למנהל הסיכונים[footnoteRef:14]. על כן, בתחומים שאינם מסומנים כתחומי ליבה של יחידת ניהול סיכונים (תחומי ליבה – סיכונים פיננסיים וביטוחיים), לא ניתן להשוות על פי הנתונים להלן את כוח האדם העוסק בתחום בחברות השונות.   [14:  לא כולל מנהל הסיכונים עצמו.] 

לוח 3 - היקף כוח האדם ביחידות ניהול הסיכונים בחלוקה לפי תחומים 
	קבוצת ייחוס
נתון
מספר עובדים ביחידת ניהול סיכונים 
	
	

	
	
	

	
	
	

	
	סיכונים פיננסים וביטוחיים (ליבה)
	אחר



	גדולות
	גבוה
	20
	10
	10

	
	ממוצע
	10
	6
	4

	
	נמוך
	6
	4
	2

	בינוניות
	גבוה
	3
	2
	1

	
	ממוצע
	2
	2
	1

	
	נמוך
	2
	2
	0

	קטנות
	גבוה
	1
	1
	0

	
	ממוצע
	0.3
	0.3
	0

	
	נמוך
	0
	0
	0

	כל החברות
	גבוה
	20
	10
	10

	
	ממוצע
	5
	3.3
	1.7

	
	נמוך
	0
	0
	0



בלוח 3 מוצגים מספר העובדים הכולל הכפופים למנהל הסיכונים, ומתוכם, מספר העובדים העוסקים בסיכונים פיננסים וביטוחיים, ליבת הפעילות של היחידה על פי הרגולציה הקיימת. ממוצע מספר העובדים ביחידה בחברות הגדולות הוא 10, כאשר בחברה אחת מספר העובדים גבוה יותר מהממוצע, בשלוש חברות נמוך יותר ובחברה אחת מספר העובדים הוא כמו הממוצע. בקבוצה זו ישנו פער גדול בין מספר העובדים הכפופים למנהל הסיכונים בחברה בה הנתון הגבוה ביותר - 20, לבין החברה בה הנתון נמוך ביותר – 6. תמונה דומה מתקבלת גם בהשוואה בין מספר העובדים העוסקים בליבת הפעילות ביחידות השונות.  
ביחס לחברות הגדולות, בחברות הבינוניות והקטנות היקף כוח האדם נמוך בצורה משמעותית, ולעיתים למנהל הסיכונים אין כלל עובדים הכפופים לו. 

ראוי לציין כי גם בחברת הביטוח בה היקף כוח האדם העומד לרשות מנהל הסיכונים הוא הגבוה ביותר, נתון זה נמוך משמעותית בהשוואה לתאגידים בנקאים בסדר גודל דומה.    

ניסיון של עובדי היחידה בתחום ניהול סיכונים
כאמור, תחום ניהול הסיכונים בארץ הינו חדש יחסית. על כן ישנו קושי בגיוס עובדים בעלי ניסיון רב בתחום. בהתאם, ממוצע שנות הניסיון של העובדים בתחום בחברות הביטוח (לא כולל מנהלי הסיכונים) הינו 5 שנים. בחברות הגדולות ממוצע שנות הניסיון של עובדי יחידת ניהול סיכונים גבוה יותר, ועומד על כ-6.5 שנים. בחברות הבינוניות והקטנות ממוצע שנות הניסיון של העובדים נמוך יותר מהממוצע הכללי. 

תרשים 10 - ממוצע שנות הניסיון של העובדים ביחידת ניהול הסיכונים

 
ניסיון של עובדי היחידה בתחום העסקי 
מאחר שתחום ניהול סיכונים נוגע בכל תחומי הפעילות של חברת ביטוח, ישנה חשיבות רבה בהכרות מעמיקה של עובדי היחידה עם פעילויות הליבה של החברה, לרבות המוצרים הביטוחים והפיננסים אותם היא מוכרת והנכסים בהם היא משקיעה. 
תרשים 11 מציג את מספר החברות בהן לעובדי יחידת סיכונים יש ניסיון עסקי בתחום הפנסיוני, בתחום הביטוח ובתחומי ההשקעות והאשראי. ב-8 חברות ביטוח (מתוך 10 חברות בהן למנהל הסיכונים יש עובדים הכפופים לו) יש לעובדי היחידה ניסיון בתחום האשראי או ההשקעות, ובכללם 4 מתוך 5 החברות הגדולות. ב-7 חברות ביטוח יש לעובדי היחידה ניסיון בתחום הביטוח, מתוכם רק שתי חברות גדולות, וב-5 חברות ביטוח יש לעובדי היחידה ניסיון בתחום הפנסיוני, מתוכם רק שתי חברות גדולות.   

תרשים  11- מספר החברות בהן לעובדי יחידת ניהול סיכונים (למעט מנהל הסיכונים) יש ניסיון עסקי בתחומים המפורטים


עמדה לגבי יישום ראוי -   7
ישנה חשיבות רבה בהבנה עמוקה של עובדי יחידת ניהול הסיכונים את הפעילות העסקית של חברת הביטוח. על כן, אנו רואים חשיבות כי ביחידת ניהול סיכונים ימונו עובדים בעלי רקע בפעילויות עסקיות של חברת ביטוח, ובמסלולי קריירה בחברת ביטוח המשלבים כהונה ביחידת ניהול סיכונים.






מערכות מיכון לניהול סיכונים
תחום ניהול הסיכונים בחברות ביטוח נשען על מספר מערכות מיכון מרכזיות - מערכות לניהול סיכוני שוק ואשראי, מערכות לניהול השקעות, מערכות עזר לחישוב יחס כושר פירעון תחת משטר סולבנסי (משטר ההון החדש), מערכות פנימיות לדירוג אשראי, ומערכות לניהול סיכונים תפעוליים. 
תרשים  12- מערכת לניהול סיכונים פיננסיים


לכל חברות הביטוח הגדולות והבינוניות יש מערכת לניהול סיכונים פיננסיים. לחברות הקטנות לעומת זאת, למעט חברה אחת, אין מערכת כזו. 
בתרשים 13 מוצג פילוח של המערכות לניהול סיכונים פיננסים המשמשות את חברות הביטוח. ניתן לראות כי חברות ביטוח בישראל משתמשות בשתי מערכות ניהול סיכונים פיננסיים בלבד, דבר המעורר חשש להשפעה רחבה במקרה בו יתממש סיכון מודל. לארבע חברות גדולות יש מערכת ניהול סיכונים מסוג- CompuRisk (מעיינה וייסמן), ולחברה אחת יש מערכת ניהול הסיכונים RMS (עובד גובי). שלוש חברות בינוניות מחזיקות במערכת ניהול סיכונים RMS, ולחברת אחת יש מערכת  CompuRisk. 



עמדה לגבי יישום ראוי -  8
כדי להפחית חשש להשפעת סיכון מודל, אנו מצפים כי חברות ביטוח יערכו בחינה מדגמית של הנתונים המוזנים למערכות ניהול הסיכונים הפיננסיים, יאתגרו את ההנחות שבבסיס המודלים, לרבות באמצעות שימוש בכלי חישוב בלתי תלויים,  ויבחנו את אופן הטמעתם של מכשירים פיננסיים חדשים במערכות. 







תרשים  13- מערכת עזר  לריכוז נתוני הנדבך הראשון של סולבנסי

לכל החברות הגדולות, למעט אחת, מערכת עזר ייעודית לריכוז נתוני הנדבך הראשון של סולבנסי. למרבית החברות הבינוניות והקטנות אין מערכת דומה.

כמו כן, לכל מערכי ניהול הסיכונים בחברות ביטוח אין מערכות מיכוניות עצמאיות לניהול סיכונים ביטוחיים. קרי, מנהלי הסיכונים תלויים באופן מלא בדיווחי האקטוארים ובמערכות המחשוב שלהם. עוד נציין כי שליש מהחברות מחזיקות במערכות תומכות לניהול סיכונים תפעוליים. 

עמדה לגבי יישום ראוי -  9(משאבים)
אנו מצפים כי הדירקטוריון וההנהלה של חברת ביטוח ידונו, לכל הפחות אחת לשנה, במשאבים הדרושים למנהל הסיכונים וליחידת ניהול הסיכונים לשם ביצוע תפקידם, ובכלל זה משאבי כוח אדם, מיכון וייעוץ. 
בקבלת החלטה לגבי המשאבים הדרושים יובאו בחשבון השיקולים הבאים: 1. הצרכים שהעלה מנהל הסיכונים; 2. מאפייני חברת הביטוח, תחומי פעילותה והסיכונים הגלומים בהם; 3. התכנית האסטרטגית, תכניות העבודה וכניסה צפויה לתחומי פעילות חדשים; 4. ההתפתחויות בשווקים בהם פועלת החברה ובתחום ניהול הסיכונים.

